الطوندونس المغربي في يوتوب تبدل هاد السيمانة ومابقاوش فيديوهات “روتيني اليومي” شادين البلايص الأولى، وكاين حاليا تنافس كبير بين المغنيين. البلاصة الأولى شادها الرابور مسلم بأغنيتو الجديدة “caballero” بمليون و800 ألف مشاهدة، تابعو الدوزي بالتوزيع الجديد ديال أغنية قديمة ديالو في عمرها 20 عام سميتها “لوكان جا قلبك كما قلبي” بجوج مليون و100 ألف مشاهدة ، وفي البلاصة الثالثة كاين ولد الكَرية بأغنيتو “مشية بلا رجعة” بنص مليون مشاهدة في نهار. وكاين في الترتيب 10 ديال الفيديوهات الأكثر مشاهدة في المغرب فيديو كليب الرابور “البنج” والرابور الجزائري “بالتي”. 
فاتو “روتيني اليومي”.. مسلم والدوزي وولد الكَرية شادين الطوندونس المغربي فيوتوب -فيديوهات